ગોંડલમાં સવારે છાંટાઃ પવનનું જોર ઘટયુ
સવારથી ગરમીની અસર વધીઃ મિશ્ર વાતાવરણનો માહોલ
રાજકોટ તા. ૧૬ :.. રાજકોટ સહિત સૌરાષ્ટ્ર-કચ્છમાં ગઇકાલે ધુળની ડમરી સાથે પવનનું જોર વધ્યા બાદ આજે પવનનું જોર ઘટયુ છે અને ધુપ-છાંવનો માહોલ યથાવત છે.આવા વાતાવરણ વચ્ચે આજે સવારે ગોંડલમાં છાંટા પડયા હતાં. ભાવનગર
જામનગર : શહેરનું આજનું હવામાન ૩૪.પ મહત્તમ, ર૪.પ લઘુતમ ૮ર ટકા વાતાવરણમાં ભેજનું પ્રમાણ ૮.૧ પ્રતિ કલાક પવનની ગતિ રહી હતી.
મોરબી : સમગ્ર રાજયની સાથે મોરબીમાં પણ હવામાનમાં પલ્ટો જોવા મળ્યો હતો અને સવારથી પવન ફુંકાતો હોય તેવું તોફાની વાતાવરણ જોવા મળ્યું હતું અને સાંજે કમોસમી છાંટા પણ વરસ્યા હતા. મોરબીના સામાકાંઠા વિસ્તારમાં અમુક સ્થળે કમોસમી છાંટા પડયા હતા સવારથી વાતાવરણમાં આવેલા પલ્ટા બાદ સાંજે કમોસમી છાંટા પડયા હતાં. જો કે બીજી તરફ કાલે હવામાન પલ્ટાને પગલે ગરમીનો પારો નીચે જોવા મળ્યો હતો.